Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 3/2003. (I. 25.) BM—GKM—KvVM együttes rendelet,
Paragraph Index: 224

4. Feltételek, amelyek mellett a termék a tervezett célra várhatóan megfelel 4.1. Gyártás [Ismertetni kell a gyártás és a szerelés speciális eljárásait, a gyártóhely mûszaki felszereltségére és a személyzet képzettségére vonatkozó elõírásokat (pl. ragasztott vagy hegesztett szerkezeteknél), amennyiben ezek a feltételek lényegesek a termék tervezett felhasználása és az alapvetõ követelményeknek való megfelelõsége szempontjából.] (Ha a gyártási elõírások bizalmas adatokat tartalmaznak, úgy ezeket nem szükséges az ETA-ban közvetlenül feltüntetni, hanem csak az európai mûszaki engedélyhez tartozó mûszaki dokumentációban kell rögzíteni és a megfelelõség értékelésben részt vevõ kijelölt szervezetekkel közölni.) 4.2. Beépítés [Ismertetni kell a termék építkezésen történõ beépítésének, illetve beszerelésének elõírásait. Meg kell adni azokat a különleges elõírásokat, amelyek a kivitelezére és a személyzet betanítására vonatkoznak, ha azok lényegesek a termék beépítés utáni használhatósága szempontjából. Meg kell adni a termékre vonatkozóan azokat az adatokat és értékeket (pl. mérési értékek), amelyek az építmények vagy építményrészek tervezésénél vagy méretezésénél szükségesek. Ha szükséges meg kell jelölni az alkalmazandó szabványokat, vagy utalni kell az ETAG-ra vagy az ETA megfelelõ mellékletére. Fel kell hívni a gyártó figyelmét arra, hogy a gyártó feladata gondoskodni arról, hogy az érintettek a fenti elõírásokat megismerjék.]

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes